નવી દિલ્હી: પહેલી વખત કોંગ્રેસના ઉપાધ્યક્ષ રાહુલ ગાંધીએ પોતાની વિદેશ મુલાકાત અંગે જાહેર રૂપે જાણકારી આપી હતી. રાહુલ ગાંધીએ જણાવ્યું હતું કે તે આગામી થોડાંક દિવસ યુરોપની મુલાકાતે રહેશે. રાહુલે ટ્વિટર મારફતે પોતાના વિદેશ પ્રવાસની માહિતી આપી હતી. ભૂતકાળમાં રાહુલના વિદેશ પ્રવાસોને લઇને ખૂબ અટકળો થઇ હતી અને વિપક્ષ આક્ષેપો કરતા હતા. રાહુલે પોતાના ટ્વિટમાં લખ્યું હતું, આગામી થોડાંક દિવસ હું યુરોપના પ્રવાસે છું. આપ સૌને નવા વર્ષની શુભેચ્છા.